कानपुर. यूपी के कानपुर में सोमवार की देर शाम एक 12वीं के छात्र की सरेराह गोली मार कर हत्या कर दी गई। वारदात के बाद मृतक का दोस्त गोलू फरार हो गया। हालांकि हत्या का कारण अभी स्पष्ट नहीं हो पाया है, पुलिस आपसी मतभेद और किसी लड़की का चक्कर मान रही है। पढ़ें पूरा मामला...
- मसवानपुर बड़ा मंदिर थाना क्षेत्र के रहने वाले टैंकर चालाक करन प्रजापति के 3 बेटों में करोस सबसे छोटा था। वर्तमान में वो 12वीं में पढ़ रहा था। एसएसपी आकाश कुलहरि के मुताबिक, मृतक करोस और आरोपी गोलू एक ही मोहल्ले में रहते हैं।
- गोलू पॉलिटेक्निक का छात्र है, दोनों में अच्छी दोस्ती थी। गोलू के पिता सब्जी विक्रेता हैं।
- गोलू के पिता के मुताबिक, कुछ दिन पहले दोनों के बीच किसी बात को लेकर अनबन हो गई थी। उसी को लेकर पिछले कुछ दिनों से दोनों के बीच मारपीट हो रही थी। शुक्रवार को भी दोनों ने मोहल्ले में जमकर मारपीट की थी। तब लोगों ने दोनों को अलग कर मामले को शांत कराया था।
- सोमवार की सुबह और दोपहर में भी दोनों के बीच मारपीट हुई थी। देर शाम करीब नौ बजे दोनों की मुलाकात फिर हो गई, इसके बाद दोनों के बीच फिर हाथापाई हुई।
लड़की को लेकर था विवाद
- एसओ कल्याणपुर विक्रम सिंह के मुताबिक, पूछताछ में लोगों ने बताया कि दोनों झगड़ा कर रहे थे, तब गोलू के साथ मौजूद एक दोस्त ने दोनों को किसी तरह से अलग कर मामले को शांत कराया। लेकिन जब करोस वहां से जाने के लिए मुड़ा तो गोलू ने तमंचा निकाल कर उसपर फायर कर दिया, और वहां से भाग निकाला।
- घायल करोस को हैलेट हॉस्पिटल ले जाया गया, जहां डॉक्टर ने उसे मृत घोषित कर दिया। मृतक के भाई अर्जुन प्रजापति के मुताबिक आरोपी गोलू की अपने मोहल्ले में दबंगई करने की आदत है।
- एसओ ने बताया कि परिजन इस हत्या के पीछे का कोई कारण नहीं बता रहे हैं। लेकिन मोहल्ले के लोगों के मुताबिक दोनों के बीच किसी लड़की को लेकर अनबन हुई थी।
आगे की स्लाइड्स में देखें फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva